BINGO

Bingo je izvrsna igra za sve uzraste. Odlična zabavna igra u kojoj mogu sudjelovati i djeca i odrasli.

Kako biste zaigrali Bingo potrebno je prvo napraviti desetak kartica s brojevima i izrezati okrugle žetone kojima ćete pokrivati brojeve.

* Kartice s brojevima možete napraviti od papira ili kartona. Na papiru nacrtajte s ravnalom 9 polja kao na slici a u kvadratiće upišite brojeve po želji.

|  |  |  |
| --- | --- | --- |
| 15 | 2 | 10 |
| 0 | 77 | 26 |
| 13 | 65 | 83 |

* Žetone kojima ćete prekrivat brojeve napravite okrugle. Možete ih i obojati.
* Potrebno je još napraviti male papiriće s brojevima od 1 do 100 ( na jedan papirić napisati jedan broj). Ove papiriće možete stavit u jednu kutiju ili vrećicu.

Kada ste sve ovo pripremili igra može početi!

UPUTE/PRAVILA ZA IGRU:

Svatko od igrača uzme 1-2 kartice s brojevima i žetone. Jedan igrač izvlači papiriće s brojevima iz vrećice ili kutije i izgovara ih na glas. Ako igrači imaju prozvani broj uzmu žeton i pokriju taj broj. Onaj igrač koji prvi pokrije žetonima svih devet brojeva na kartici je pobjednik i izvikuje BINGO!!!

Uživajte u igri!